
BUDGETMÆSSIG VURDERING
For Kultur- og Uddannelsesudvalget om forslag til Europa-Parlamentets og Rådets forordning om oprettelse af Erasmus+-programmet for perioden 2028-2034 og om ophævelse af forordning (EU) 2021/817 og (EU) 2021/888

(COM(2025)0549 – C10‑0170/2025 – 2025/0222(COD))
<Intro>Budgetudvalget har i henhold til forretningsordenens artikel 58 foretaget en vurdering af forslaget og har konkluderet følgende:</Intro>
Budgetudvalget,
A.	der henviser til, at Erasmus+-programmet er et flagskibsprogram i Unionen, der støtter uddannelse, ungdom og idræt samt frivilligt arbejde og aktivt medborgerskab i den fremtidige programmeringsperiode, og spiller en central rolle med hensyn til at fremme europæiske værdier, grænseoverskridende samarbejde og unges engagement;
B.	der henviser til, at Erasmus+-programmet spiller en central rolle i opbygningen af læringsmobilitet i udlandet og har en positiv indvirkning på deltagernes holdninger til Unionen, idet det øger deres følelse af europæisk identitet og dermed skaber EU-merværdi;
C.	der henviser til, at Erasmus+-programmet styrker menneskelig kapital og mobilitet og menneskelige færdigheder og dermed bidrager til den europæiske konkurrenceevne, sociale og økonomiske sammenhørighed og skabelsen af færdighedsunionen;
D.	der henviser til, at efterspørgslen efter deltagelse i Erasmus+-programmet gennem tidligere programmeringsperioder i vid udstrækning har oversteget de disponible finansielle ressourcer, hvilket har resulteret i reducerede deltagelsesmuligheder og et betydeligt antal projekter, der fortsat ikke er finansieret;
E.	der henviser til, at der i Draghirapporten blev opfordret til en femdobbelt forhøjelse af budgettet for Erasmus+-programmet for at nå dets ambition om at skabe mobilitetsmuligheder for alle unge i Unionen; der henviser til, at investeringer i uddannelse, færdigheder og menneskelig kapital er en strategisk betingelse for Europas langsigtede produktivitet, konkurrenceevne og modstandsdygtighed;
F.	der henviser til, at programmet navnlig er blevet påvirket af stigende leveomkostninger, der overstiger det gennemsnitlige tilskudsniveau for mange byer, samt af høje inflationsrater i løbet af den nuværende flerårige finansielle ramme (FFR), som begge har skabt hindringer for deltagelse af unge fra mindre privilegerede baggrunde og fra medlemsstater med lavere købekraft, navnlig fra Central- og Østeuropa;
G.	der henviser til, at frivilligt arbejde under ledelse af det massivt overtegnede program Det Europæiske Solidaritetskorps viste sig at have en positiv indvirkning med hensyn til at bidrage til Unionens lederskabskompetencer og samtidig tackle sociale og globale udfordringer rundt om i verden;
1.	mener, at finansieringsrammen for Erasmus+-programmet bør forhøjes fra 40 827 000 000 EUR i løbende priser til 47 387 963 000 EUR i løbende priser (42 000 000 000 EUR i 2025-priser), således at det kan fortsætte sine vellykkede foranstaltninger; minder om behovet for at sikre en optimal integration af programmet Det Europæiske Solidaritetskorps;
2.	minder om målene i Rådets henstilling "Et mobilt Europa"[footnoteRef:1], som har til formål at sikre, at andelen af færdiguddannede inden for videregående uddannelse med en læringsmobilitetserfaring i udlandet senest i 2030 er mindst 23 %, og at andelen af lærende på erhvervsrettede uddannelser, der nyder godt af en læringsmobilitetserfaring i udlandet, er mindst 12 %; fremhæver, at det foreslåede budget for at nå disse mål lader til at være utilstrækkeligt, og at der er behov for en forhøjelse; [1:  Rådets henstilling af 13. maj 2024 "Et mobilt Europa" – muligheder for læringsmobilitet for alle (EUT C, C/2024/3364, 14.6.2024, ELI: http://data.europa.eu/eli/C/2024/3364/oj).] 

3.	mener, at der skal være tilstrækkelige ressourcer, herunder menneskelige og tekniske ressourcer og IT-ressourcer, til rådighed fra starten og gennem hele programmeringsperioden for den næste FFR for 2028-2034 med henblik på at sikre en effektiv gennemførelse af Erasmus+-programmet;
4.	beklager den manglende opdeling af budgettet for Erasmus+-programmet, navnlig i forhold til situationen i den nuværende FFR; bemærker, at dette vil give Kommissionen et stort spillerum til at ændre og træffe afgørelser om udgiftsprioriteter under gennemførelsen; understreger, at forenkling og fleksibilitet ikke må være på bekostning af gennemsigtighed og budgetmyndighedens tilsyn; anbefaler derfor, at basisretsakten omfatter passende underbevillinger til tre områder, nemlig "uddannelse", "ungdom og frivilligt arbejde" og "idræt", for at sikre forudsigelighed, gennemsigtighed og effektiv gennemførelse af disse programområder;
5.	beklager manglen på en tilstrækkeligt detaljeret vejledende budgetkontoplan som foreslået i oversigten over finansielle og digitale virkninger; mener, at dette vil hæmme tilsynet og budgetmyndighedens evne til præcist at styre de politiske prioriteter i den årlige budgetprocedure; udtrykker bekymring over, at den alt for aggregerede budgetstruktur markant vil øge Kommissionens skønsbeføjelser med hensyn til at overføre og omfordele ressourcer uden en afgørelse fra budgetmyndigheden og i alvorlig grad vil begrænse parlamentarisk kontrol; henstiller derfor til en mere udførlig kontoplan, som på passende vis afspejler målene og strukturen for Erasmus+ og styrker gennemsigtigheden, ansvarligheden og den parlamentariske kontrol;
6.	minder om, at budgetkontoplanen skal være i overensstemmelse med artikel 47, stk. 2, i forordning (EU, Euratom) 2024/2509[footnoteRef:2] (finansforordningen), som fastsætter, at hvert afsnit skal svare til et politikområde, og at hvert kapitel som udgangspunkt skal svare til et program eller en aktivitet i overensstemmelse med principperne om specificering, forsvarlig økonomisk forvaltning og gennemsigtighed; henstiller, at Kultur- og Uddannelsesudvalget ændrer forslaget, så det kommer til at omfatte et bilag med en definition af kontoplanen for Erasmus+; insisterer på, at budgetkontoplanen udgør en integreret del af Europa-Parlamentets forhandlingsposition, og at den skal drøftes under de interinstitutionelle forhandlinger; mener i den forbindelse, at den reviderede oversigt over finansielle og digitale virkninger skal udgøre en del af den endelige politiske aftale; [2:  Europa-Parlamentets og Rådets forordning (EU, Euratom) 2024/2509 af 23. september 2024 om de finansielle regler vedrørende Unionens almindelige budget (EUT L, 2024/2509, 26.9.2024, ELI: http://data.europa.eu/eli/reg/2024/2509/oj).] 

7.	insisterer på, at en tilstrækkelig detaljeret og forsvarlig lovgivning med et passende forvaltningsniveau er en forudsætning for en korrekt budgetmæssig beslutningstagning og tilstrækkelig parlamentarisk kontrol under budgetgennemførelsen; henstiller, at der indføres bestemmelser for at styrke kontrollen med, hvordan budgettet mobiliseres og anvendes;
8.	fastholder, at alle væsentlige politiske valg såsom programmål, udgiftsprioriteter, finansielle tildelinger, finansieringssatser, støtteberettigelse, udvælgelses- og tildelingskriterier, betingelser og definitioner skal fastlægges i basisretsakten med fuld respekt for Europa-Parlamentets beføjelser som medlovgiver og som den ene af parterne i EU's budgetmyndighed, og at enhver ikkevæsentlig bestemmelse, der medfører politiske valg, som ikke er medtaget i basisretsakten, skal vedtages ved delegerede retsakter, herunder arbejdsprogrammer;
9.	opfordrer til forenkling af de administrative procedurer og rapporteringskravene for nytilkomne organisationer, små organisationer og organisationer med mindre administrativ kapacitet, herunder reduktion af ansøgningskompleksiteten og harmonisering af reglerne på tværs af foranstaltninger med henblik på at forbedre sådanne støttemodtageres anvendelse af programmet; påpeger, at finansieringsmekanismer, herunder regler vedrørende forfinansiering og medfinansiering, kan udgøre hindringer for deltagelse for disse typer organisationer, og anbefaler derfor en revision af disse bestemmelser;
10.	opfordrer til effektive synergier mellem Erasmus+ og andre programmer, navnlig Den Europæiske Fond for Konkurrenceevne, Horisont Europa, et Globalt Europa, planer for nationalt og regionalt partnerskab (NRP-planer) samt Den Europæiske Socialfond Plus (ESF+) og AgoraEU; understreger, at øgede synergier mellem instrumenterne ikke må komme på bekostning af udgifternes sporbarhed eller budgetmyndighedens beføjelser; understreger, at bidraget fra Erasmus+ til aktiviteter, der finansieres sammen med andre instrumenter, udtrykkeligt skal kunne afdækkes i alle faser af budgetcyklussen; understreger i den forbindelse, at ethvert sådant bidrag skal være behørigt afspejlet i programgennemførelseserklæringen for Erasmus+; insisterer på, at budgetmyndigheden bevarer fuld kontrol over, hvordan ressourcerne kombineres på tværs af instrumenter, og over hvert programs faktiske bidrag til Unionens prioriteter, især gennem en detaljeret budgetkontoplan; understreger, at øget komplementaritet mellem programmerne ikke må føre til uforholdsmæssig kompleksitet for støttemodtagerne; opfordrer til mere klarhed, tilgængelighed og sammenhæng i EU-finansieringen for at lette udbredelsen og maksimere indvirkningen af investeringerne;
11.	anbefaler, at der med henblik på at fremme opbygningen af færdighedsunionen og styrke Unionens konkurrenceevne bør lægges særlig vægt på synergier mellem Erasmus+-programmet og Den Europæiske Fond for Konkurrenceevne og Horisont Europa; bemærker, at sådanne synergier kan omfatte finansielle bidrag fra andre EU-programmer, navnlig Den Europæiske Fond for Konkurrenceevne, der bidrager til de stipendier, der indføres i Erasmus+, og som falder ind under et eller flere af de vinduer, der er omhandlet i artikel 1 i den foreslåede forordning om Den Europæiske Fond for Konkurrenceevne[footnoteRef:3], mens Horisont Europa vil skabe merværdi ved at bidrage til partnerskaberne for ekspertise og innovation, herunder til en gnidningsløs rejse for unge, der forfølger en forskningskarriere, navnlig Marie Skłodowska-Curie-aktionerne (MSCA) under søjlen "Videnskabelig topkvalitet" i den foreslåede forordning om oprettelse af Horisont Europa[footnoteRef:4]; foreslår, at en handlingsplan fra Kommissionen, der skitserer mulighederne for synergier med andre programmer, og hvordan de kan operationaliseres, vil være et vigtigt skridt i retning af at realisere sådanne synergier i praksis; [3:  Kommissionens forslag af 16. juli 2025 til Europa-Parlamentets og Rådets forordning om oprettelse af Den Europæiske Fond for Konkurrenceevne, herunder særprogrammet for forsvarsforsknings- og innovationsaktiviteter, og om ophævelse af forordning (EU) 2021/522, (EU) 2021/694, (EU) 2021/697, (EU) 2021/783 og om ændring af forordning (EU) 2021/696, (EU) 2023/588 og (EU) [EDIP] (COM(2025)0555).]  [4:  Kommissionens forslag af 16. juli 2025 til Europa-Parlamentets og Rådets forordning om oprettelse af Horisont Europa, rammeprogrammet for forskning og innovation, for perioden 2028-2034, om reglerne for deltagelse og formidling og om ophævelse af forordning (EU) 2021/695 (COM(2025)0555).] 

12.	minder om, at god praksis fra forskellige medlemsstater har vist, at ESF+ kan være et vigtigt supplerende element til Erasmus+-programmet, navnlig når det drejer sig om at styrke programmets inklusionskomponent og fremme deltagelsen af personer med færre muligheder; insisterer på – idet ESF+ bliver en integreret del af Fonden for Nationalt og Regionalt Partnerskab (NRP-fonden) under FFR for 2028-2034 – at det er vigtigt at muliggøre og støtte de etablerede synergier og komplementariteten mellem programmet og NRP-fonden og -planerne;
13.	understreger, at anvendelsen af eksterne formålsbestemte indtægter inden for rammerne af Erasmus+-programmet skal være klart afgrænset, fuldstændig gennemsigtig og underlagt reel parlamentarisk kontrol; noterer sig i den forbindelse bestemmelserne om yderligere finansielle bidrag fra eventuelle deltagende tredjelande og andre tredjeparter; minder om vigtigheden af at sikre sporbarheden af eksterne formålsbestemte indtægter; fremhæver, at hvis Kultur- og Uddannelsesudvalget overvejer at ændre bestemmelser vedrørende eksterne formålsbestemte indtægter, bør dette ske i samarbejde med Budgetudvalget og de øvrige udvalg, således at der kan anlægges en konsekvent tilgang;
14.	anerkender, at bidrag fra tredjeparter, herunder fra den private sektor, kan være til gavn for Erasmus+-programmet; understreger, at sådanne bidrag skal gennemføres i overensstemmelse med finansforordningen, navnlig med hensyn til uafhængighed og upartiskhed;
15.	minder om forslaget til forordning om fastsættelse af en udgiftssporings- og præstationsramme for budgettet samt andre horisontale regler for EU-programmer og ‑aktiviteter ("præstationsforordningen"), hvorved der skal indføres en samlet, ensartet liste over resultatindikatorer og overvågnings- og evalueringsbestemmelser, hvoraf nogle er relevante for Erasmus+; understreger, at enhver ændring af programmets struktur, mål og støtteberettigede foranstaltninger skal afspejles på passende vis i bilag I til præstationsforordningen som led i ændrings- og forhandlingsprocessen vedrørende denne forordning; påpeger, at sektorspecifik lovgivning ganske vist kan supplere præstationsforordningen, f.eks. med hensyn til programevalueringer, men at den fortsat bør være i overensstemmelse med denne forordnings bestemmelser;
16.	minder om, at der i henhold til finansforordningens artikel 6, stk. 2, og artikel 6, stk. 3, gælder en generel ordning med konditionalitet for fastlæggelsen og gennemførelsen af budgettet i tilfælde af tilsidesættelser af retsstatsprincippet; understreger endvidere, at artikel 6, stk. 3, i samme forordning kræver, at medlemsstaterne og Kommissionen i forbindelse med gennemførelsen af budgettet skal sikre overholdelse af Den Europæiske Unions charter om grundlæggende rettigheder og respektere de værdier, som Unionen bygger på, som nedfældet i artikel 2 i traktaten om Den Europæiske Union; opfordrer i denne forbindelse til en omfattende forudgående screening i forbindelse med tildelingsproceduren inden for programmets rammer;
17.	insisterer på, at Kommissionen i tilfælde af nationale regeringers overtrædelser af retsstatsprincippet, og uden at det berører anvendelsen af forordning (EU) 2020/2092, bør undersøge måder, hvorpå potentielle endelige støttemodtagere og modtagere fortsat kan drage fordel af EU-finansieringen; understreger, at dette princip er kernen i en "intelligent konditionalitetstilgang";
18.	opfordrer til, at mindst 75 % af programmets budget gennemføres ved indirekte forvaltning, hvilket sikrer en passende grad af forudsigelighed i ressourcerne for de nationale agenturer; understreger behovet for at undgå betydelige nedskæringer i det årlige budget, der tildeles medlemsstaterne fra år til år; understreger, at en sådan forvaltning bør ledsages af solide overvågnings- og rapporteringsmekanismer, herunder passende garantier vedrørende gennemsigtighed, god forvaltning og forebyggelse af interessekonflikter, for at sikre en effektiv anvendelse af ressourcerne;
19.	minder om, at en af de største hindringer for deltagelse i programmet, navnlig for personer med færre muligheder, synes at være et utilstrækkeligt finansieringsniveau, som i mange tilfælde ikke tager hensyn til leve- og opholdsomkostningerne i værtslandet, inflationsraterne eller vilkårene for indkvartering af studerende; opfordrer Kommissionen til at foretage en grundig gennemgang af det nuværende system til fastsættelse af finansieringsregler for mobilitetsstipendier under programmet for at sikre, at tilskudsbeløbene tilpasses behovene hos dem, der deltager i mobilitetsaktiviteterne, og for at styrke Erasmus+-programmets inklusionskomponent samt for at muliggøre bredere deltagelse og støtte potentielle deltagere, der står over for finansielle begrænsninger;
20.	insisterer på et struktureret samarbejde med de nationale agenturer i forbindelse med udarbejdelsen af arbejdsprogrammerne og de reviderede finansieringsregler;



21.	understreger behovet for at udstyre programmet med de fornødne værktøjer til at reagere hurtigt på krisesituationer, der påvirker deltagerne, herunder væbnede konflikter, geopolitisk ustabilitet, pandemier eller andre større forstyrrelser.

ÆNDRINGSFORSLAG
Budgetudvalget fremsætter desuden inden for rammerne af sin budgetmæssige vurdering følgende ændringsforslag til forslaget:
[bookmark: restart]<RepeatBlock-Amend><Amend>Ændringsforslag		<NumAm>1</NumAm>
<DocAmend>Forslag til forordning</DocAmend>
<Article>Betragtning 9</Article>
	

	Kommissionens forslag
	Ændringsforslag

	9.	De økonomiske, sociale og geopolitiske forhold ændrer sig hurtigt, har erfaringen vist, at der er behov for, at den flerårige finansielle ramme og Unionens udgiftsprogrammer gøres mere fleksible. Derfor, og i overensstemmelse med målene for Erasmus+-programmet, bør der i finansieringen tages behørigt hensyn til nye politiske behov og Unionens prioriteter som anført i relevante dokumenter, der er offentliggjort af Kommissionen, i Rådets konklusioner og Europa-Parlamentets beslutninger, samtidig med at der skal være tilstrækkelig forudsigelighed i budgetgennemførelsen.
	9.	De økonomiske, sociale og geopolitiske forhold ændrer sig hurtigt, har erfaringen vist, at der er behov for, at den flerårige finansielle ramme og Unionens udgiftsprogrammer gøres mere fleksible. Derfor, og i overensstemmelse med målene for Erasmus+-programmet, bør der i finansieringen tages behørigt hensyn til nye politiske behov og Unionens prioriteter som anført i relevante dokumenter, der er offentliggjort af Kommissionen, i Rådets konklusioner og Europa-Parlamentets beslutninger, samtidig med at der skal være tilstrækkelig forudsigelighed, gennemsigtighed og ansvarlighed i budgetgennemførelsen. Behovet for fleksibilitet bør imidlertid afvejes med behovet for forudsigelig, bæredygtig og stabil flerårig finansiering for at bevare støttemodtagernes evne til at udforme, planlægge og opretholde mobilitets- og kapacitetsopbygningsinitiativer af høj kvalitet, som udgør kernen i programmet.


</Amend>
<Amend>Ændringsforslag		<NumAm>2</NumAm>
<DocAmend>Forslag til forordning</DocAmend>
<Article>Betragtning 38</Article>
	

	Kommissionens forslag
	Ændringsforslag

	38.	Europa-Parlamentets og Rådets forordning (EU, Euratom) 2024/2509 finder anvendelse på dette program. Nævnte forordning fastsætter reglerne for opstilling og gennemførelse af Unionens almindelige budget, herunder reglerne for tilskud, priser, ikkefinansielle donationer, udbud, indirekte forvaltning, finansiel bistand, finansielle instrumenter og budgetgarantier samt beskytte Unionens finansielle interesser.
	38.	Europa-Parlamentets og Rådets forordning (EU, Euratom) 2024/2509 finder anvendelse på dette program. Nævnte forordning fastsætter reglerne for opstilling og gennemførelse af Unionens almindelige budget, herunder reglerne for tilskud, priser, ikkefinansielle donationer, udbud, indirekte forvaltning, finansiel bistand, finansielle instrumenter og budgetgarantier samt beskytte Unionens finansielle interesser. I overensstemmelse med forordning (EU, Euratom) 2024/2509 ("finansforordningen,") bør gennemførelsen af programmet fuldt ud respektere de værdier, der er nedfældet i artikel 2 i traktaten om Den Europæiske Union, og de rettigheder, der anerkendes i Den Europæiske Unions charter om grundlæggende rettigheder.


 
</Amend>
<Amend>Ændringsforslag		<NumAm>3</NumAm>
<DocAmend>Forslag til forordning</DocAmend>
<Article>Betragtning 38 a (ny)</Article>
	

	Kommissionens forslag
	Ændringsforslag

	
	(38a)	Europa-Parlamentets og Rådets forordning (EU, Euratom) 2020/20921a finder anvendelse på dette program. Den fastsætter en generel konditionalitetsordning for at beskytte Unionens budget i tilfælde af tilsidesættelse af retsstatsprincippet i medlemsstaterne.

	
	______________________

	
	1a Europa-Parlamentets og Rådets forordning (EU, Euratom) 2020/2092 af 16. december 2020 om en generel ordning med konditionalitet til beskyttelse af Unionens budget (EUT L 433 I af 22.12.2020, s. 1, ELI: http://data.europa.eu/eli/reg/2020/2092/oj).


</Amend>
<Amend>Ændringsforslag		<NumAm>4</NumAm>
<DocAmend>Forslag til forordning</DocAmend>
<Article>Betragtning 44 a (ny)</Article>
	

	Kommissionens forslag
	Ændringsforslag

	
	(44a)	Det er af afgørende betydning, at bestemmelserne i denne forordning og dens forvaltningsordninger bidrager til, at budgetmyndigheden træffer beslutninger korrekt, og til, at der føres passende parlamentarisk kontrol. Navnlig, og i overensstemmelse med artikel 47, stk. 2, i finansforordningen, bør enhver specifikation af programmets indre struktur afspejles behørigt i budgetkontoplanen gennem indførelse af hertil svarende budgetposter.


</Amend>
<Amend>Ændringsforslag		<NumAm>5</NumAm>
<DocAmend>Forslag til forordning</DocAmend>
<Article>Betragtning 45 a (ny)</Article>
	

	Kommissionens forslag
	Ændringsforslag

	
	(45a)	Komplementaritet mellem programmet og andre EU-instrumenter ikke må ske på bekostning af udgifternes sporbarhed eller budgetmyndighedens beføjelser. Programmets bidrag til tiltag, der finansieres i fællesskab, bør fortsat være klart identificerbart i alle faser af budgetcyklussen og bør afspejles på behørig vis i programerklæringen.


</Amend>
<Amend>Ændringsforslag		<NumAm>6</NumAm>
<DocAmend>Forslag til forordning</DocAmend>
<Article>Betragtning 45 b (ny)</Article>
	

	Kommissionens forslag
	Ændringsforslag

	
	(45b)	Hvert år bør den nationale Erasmusmyndighed og det nationale Erasmusagentur som omhandlet i artikel 18 og 19 i nærværende forordning høre forvaltningsmyndigheden eller -myndighederne som omhandlet i artikel 51 i forordning (EU) [XXX] [NRP-planer] om mulige synergier mellem NRP-planerne og programmet, herunder eventuelle overførsler til programmet. Kommissionen bør udstikke retningslinjer for processen og de forskellige modaliteter og bør underrettes om resultatet af disse drøftelser i overensstemmelse hermed.


</Amend>
<Amend>Ændringsforslag		<NumAm>7</NumAm>
<DocAmend>Forslag til forordning</DocAmend>
<Article>Betragtning 51 a (ny)</Article>
	

	Kommissionens forslag
	Ændringsforslag

	
	(51a)	Virkningerne af denne forordning for Unionens budget er blevet vurderet+ i henhold til artikel 310, stk. 4, i traktaten om Den Europæiske Unions funktionsmåde. Der bør afsættes tilstrækkelige økonomiske og menneskelige ressourcer til gennemførelsen heraf, samtidig med at der tages højde for virkningen af finansieringen for andre EU-programmer eller -politikker, og foreneligheden med den flerårige finansielle ramme, ordningen for Unionens egne indtægter og den relevante interinstitutionelle aftale og de budgetprincipper, der er fastsat i Europa-Parlamentets og Rådets forordning (EU, Euratom) 2024/25091, sikres.


	
	______________________

	
	⁺ Pro memoria: Budgetmæssig vurdering fra Europa-Parlamentets Budgetudvalg af (XX) 2026 om forslag til Europa-Parlamentets og Rådets forordning om oprettelse af Erasmus+-programmet for perioden 2028-2034 og om ophævelse af forordning (EU) 2021/817 og (EU) 2021/888 (COM(2025)0549).

	
	1 Europa-Parlamentets og Rådets forordning (EU, Euratom) 2024/2509 af 23. september 2024 om de finansielle regler vedrørende Unionens almindelige budget (EUT L, 2024/2509, 26.9.2024, ELI: http://data.europa.eu/eli/reg/2024/2509/oj).


</Amend>
<Amend>Ændringsforslag		<NumAm>8</NumAm>
<DocAmend>Forslag til forordning</DocAmend>
<Article>Artikel 9 – stk. 1</Article>
	

	Kommissionens forslag
	Ændringsforslag

	1.	Den vejledende finansieringsramme for gennemførelsen af programmet i perioden 2028-2034 fastsættes til 40 827 000 000 EUR i løbende priser.
	1.	Programrammen for gennemførelsen af forordningen for perioden 2028-2034 fastsættes til 47 387 963 000 EUR i løbende priser (42 000 000 000 EUR i faste 2025-priser).


</Amend>
<Amend>Ændringsforslag		<NumAm>9</NumAm>
<DocAmend>Forslag til forordning</DocAmend>
<Article>Artikel 11 – stk. 1</Article>
	

	Kommissionens forslag
	Ændringsforslag

	1.	Programmet gennemføres i synergi med andre EU-programmer. Et tiltag, der har modtaget et EU-bidrag fra et andet program, kan også modtage et bidrag under dette program. Reglerne for det relevante EU-program finder anvendelse på det pågældende bidrag, eller alternativt kan ét enkelt sæt regler anvendes på alle bidrag, og der kan indgås én enkelt retlig forpligtelse. Hvis EU-bidraget ydes på grundlag af støtteberettigede omkostninger, må den kumulerede støtte fra EU-budgettet ikke overstige de samlede støtteberettigede omkostninger ved tiltaget og kan beregnes på et pro rata-grundlag i overensstemmelse med de dokumenter, hvori støttebetingelserne er fastsat.
	1.	Programmet gennemføres i synergi med andre EU-programmer. Et tiltag, der har modtaget et EU-bidrag fra et andet program, kan også modtage et bidrag under dette program. Reglerne for det relevante EU-program finder anvendelse på det pågældende bidrag, eller alternativt kan ét enkelt sæt regler anvendes på alle bidrag, og der kan indgås én enkelt retlig forpligtelse. Hvis EU-bidraget ydes på grundlag af støtteberettigede omkostninger, må den kumulerede støtte fra EU-budgettet ikke overstige de samlede støtteberettigede omkostninger ved tiltaget og kan beregnes på et pro rata-grundlag i overensstemmelse med de dokumenter, hvori støttebetingelserne er fastsat. Kommissionen tager højde for synergier mellem programmet og andre EU-programmer i den programgennemførelseserklæring, der er fastsat i finansforordningens artikel 41, stk. 3, litra h) og i relevante programmerings- og rapporteringsdokumenter.


</Amend>
<Amend>Ændringsforslag		<NumAm>10</NumAm>
<DocAmend>Forslag til forordning</DocAmend>
<Article>Artikel 12 – stk. 5</Article>
	

	Kommissionens forslag
	Ændringsforslag

	5.	Hvis EU-finansieringen ydes i form af et tilskud, ydes midlerne som finansiering, der ikke er knyttet til omkostningerne, eller om nødvendigt efter metoden med forenklede omkostningsmuligheder i overensstemmelse med forordning (EU, Euratom) 2024/2509. Finansieringen kan kun ydes i form af godtgørelse af de faktisk afholdte støtteberettigede omkostninger, hvis målene for et tiltag ikke kan nås på anden måde.
	5.	Hvis EU-finansieringen ydes i form af et tilskud, ydes midlerne som forenklede omkostningsmuligheder i overensstemmelse med artikel 125 i forordning (EU, Euratom) 2024/2509. Finansieringen kan kun ydes i form af godtgørelse af de faktisk afholdte støtteberettigede omkostninger, hvis målene for et tiltag ikke kan nås på anden måde.


</Amend>
</RepeatBlock-Amend>


[bookmark: FootprintPageAD]BILAG: ERKLÆRING OM INPUT
<FootprintIntro>I henhold til artikel 8 i bilag I til forretningsordenen erklærer ordføreren for den budgetmæssige vurdering, at hun i sin budgetmæssige vurdering har medtaget input om forhold, der vedrører sagens emne, som hun har modtaget som led i udarbejdelsen af den budgetmæssige vurdering inden vedtagelsen i udvalget fra følgende interesserepræsentanter, der er omfattet af anvendelsesområdet for den interinstitutionelle aftale om et obligatorisk åbenhedsregister[footnoteRef:5], eller fra følgende repræsentanter for offentlige myndigheder i tredjelande, herunder deres diplomatiske missioner og ambassader:</FootprintIntro> [5:  Interinstitutionel aftale af 20. maj 2021 mellem Europa-Parlamentet, Rådet for Den Europæiske Union og Europa-Kommissionen om et obligatorisk åbenhedsregister (EUT L 207 af 11.6.2021, s. 1, ELI: http://data.europa.eu/eli/agree_interinstit/2021/611/oj).] 

	1. Interesserepræsentanter, der er omfattet af anvendelsesområdet for
den interinstitutionelle aftale om et obligatorisk åbenhedsregister

	Slovak Academic Association for International Cooperation (SAAIC)

	German Academic Exchange Service (DAAD)

	Foundation for the Development of the Education System (FRSE)

	Czech National Agency for International Education and Research (DZS)

	Federal Institute for VET (BIBB)

	European Olympic Committees EU Office

	2. Repræsentanter for offentlige myndigheder i tredjelande,
herunder deres diplomatiske missioner og ambassader


Ordføreren har udarbejdet ovenstående liste på eget ansvar.
Når fysiske personer er identificeret på listen ved deres navn, deres funktion eller begge, erklærer ordføreren at have forelagt de pågældende fysiske personer Europa-Parlamentets databeskyttelsesmeddelelse nr. 484 (https://www.europarl.europa.eu/data-protect/index.do), hvori de gældende betingelser for behandling af deres personoplysninger og rettighederne forbundet med denne behandling er fastlagt.

